Robert Bergland

Robert Selmer Bergland (1928–2018) var en amerikansk politiker av norsk opphav. Han representerte det nordvestre Minnesota i Representantenes hus fra 1971 og 1977 og satt som USAs landbruksminister under president Jimmy Carter fra 1977 til 1981. Han tilhørte Det demokratiske parti.

Han vokste opp på landsbygda i det nordvestre Minnesota, et område med mange norsk-amerikanere. Han stammet fra Telemark på begge sider av slekten. Slektsnavnet Bergland kommer fra Skafså i Tokke.

Han tok landbruksutdannelse, kjøpte seg en gård på hjemtraktene og engasjerte seg i bøndenes organisasjoner. Fra 1963 til 1968 var han direktør for den føderale landbruksforvaltningen i Midtvesten.

Etter at han gikk av som landbruksminister, var han administrerende direktør i National Rural Electric Cooperative Association, som organiserer kraftlag på den amerikanske landsbygda.

Referanser 

USAs landbruksministre
Kongressrepresentanter fra Minnesota
Personer fra USA av norsk opphav
Personer fra Roseau County i Minnesota